વંદના પરિણીત છે અને તેની 12 વર્ષની પુત્રી પણ છે. આવામાં ઘરેલુ જવાબદારીઓ વચ્ચે ભાઈને કિડની આપીને તેણે એક દૃષ્ટાંત પૂરું પાડ્યું છે. તે કહે છે કે, ‘હું મારા ભાઈને પ્રેમ કરું છું. તે મુશ્કેલ સમયમાં મારી સાથે ઊભો રહ્યો છે. તેનું જીવન બચાવવું તે મારા માટે પ્રાથમિકતા હતી. આ વખતનું રક્ષાબંધન મારા માટે ખૂબ સ્પેશિયલ છે. વિવેક હવે મોતના મુખમાંથી બહાર આવી ચૂક્યો છે, જેની મને બમણી ખુશી છે.’ તેમણે લોકોને અંગદાન માટે રજિસ્ટ્રેશન કરાવવા પણ અપીલ કરી છે.